|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. február 14-i rendkívüli ülésére**

|  |  |
| --- | --- |
| **Tárgy:** | Tulajdonosi döntés a LUJ – 717 forgalmi rendszámú, Skoda Octavia típusú személygépjármű térítésmentes használatból való visszavétele vonatkozásában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyílt ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

**Tisztelt Bizottság!**

Erzsébetváros Rendészeti Igazgatósága (továbbiakban: Igazgatóság) jelezte, hogy Budapest Főváros VII. kerület Erzsébetváros Önkormányzata (továbbiakban: Önkormányzat) tulajdonában álló, Igazgatóság üzemeltetésében lévő, térítésmentes használatra a Budapesti Rendőr- főkapitányság VII. Kerületi Rendőrkapitányságnak 2010. december 21. napján átadott LUJ – 717 forgalmi rendszámú, Skoda Octavia típusú személygépjármű motorhiba miatti javítása szükségessé vált.

Az Igazgatóság szerződéses jogviszonyban álló V+V Autójavító Bt. a javítással kapcsolatos elsődleges felmérést elkészítette, amelyben foglaltak alapján a gépjármű működőképességének biztosításával járó költség teljesítését bruttó 676.631- Ft és bruttó 1.026.631- Ft közötti összegből lehetséges biztosítani.

A gépjármű gyártási éve 2010. (így életkora 12 év), műszaki érvényessége 2022. december 21. napjáig volt hatályos.

A rendőri szervnél történt használat során – a rendelkezésünkre álló utolsó 8 év adatai alapján:

- 2015. évben bruttó 101.000-, Ft,

- 2016. évben bruttó 169.000-, Ft,

- 2017. évben bruttó 345.000-, Ft,

- 2018. évben bruttó 290.000-, Ft,

- 2019. évben bruttó 161.000-, Ft,

- 2020. évben bruttó 190.000-, Ft,

- 2021. évben bruttó 134.000-, Ft,

- 2022. évben bruttó 54.000-, Ft

mindösszesen bruttó 1.444.000-, Ft fenntartási költség merült fel a gépjármű tekintetében, amely összeg teljesítését – a mindenkori aktuális üzemanyag költséggel együtt – az Igazgatóság költségvetési kerete biztosította.

A gépjármű jelenleg természetben a V+V Autójavító Bt. (1142 Budapest Tahi út 97-101.) telephelyén található meg.

A további szolgálati feladatok ellátásához a várhatóan felmerülő irreálisan magas javítási költségek, továbbá a gépjármű életkora, műszaki állapota tekintetében a gépjármű fenntartása gazdasági szempontból előnytelen.

Figyelemmel a fentiekben foglaltakra javasoljuk a gépjármű további térítésmentes használatba adásának megszüntetését.

A Bizottság a jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdés alapján jogosult dönteni.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (II.14.) határozata a LUJ – 717 forgalmi rendszámú, Skoda Octavia típusú személygépjármű térítésmentes használatból való visszavétele vonatkozásában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. Budapest Főváros VII. kerület Erzsébetváros Önkormányzata tulajdonában álló, Erzsébetváros Rendészeti Igazgatósága üzemeltetésében lévő, térítésmentes használatra a Budapesti Rendőr- főkapitányság VII. Kerületi Rendőrkapitányságnak 2010. december 21. napján átadott LUJ – 717 forgalmi rendszámú, Skoda Octavia típusú személygépjárművet visszaveszi.

**Felelős**: Niedermüller Péter polgármester

**Határidő**: azonnal.

Budapest, 2023. január 31.

dr. Veninger Gyula Nándor

irodavezető

Előterjesztés mellékletei:

* Átadás jegyzőkönyv
* Erzsébetváros Rendészeti Igazgatósága tájékoztatás
* Javítási árajánlat
* Szerződés