|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. február 14 - ei rendkívüli**

**ülésére**

|  |  |
| --- | --- |
| **Tárgy:** | A „Miniszterelnökség kizárólagos használatú várakozóhelyeihez kapcsolódó megváltási díj megfizetése” tárgyában hozott 23/2023.(I.23.) számú PKB határozat módosítása |

**Készítette:**

Greifenstein János

közútkezelői referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata Polgármestere a Pénzügyi és Kerületfejlesztési Bizottsága (továbbiakban PKB) feladat és hatáskörében meghozott 22/2023. (I.23.) és 23/2023. (I.23.) számú határozataiban döntött a Miniszterelnökség Budapest VII. kerület Wesselényi utca 20-22. szám előtti 5 db kizárólagos használatú parkolóhely 2023. évre vonatkozó használatával kapcsolatban.

Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 37. § (1) bekezdés b) pontja szerint a várakozási övezetben létesített kizárólagos használatú várakozóhelyekért a kedvezményezett a tulajdonos önkormányzatnak **várakozási megváltási díjat köteles fizetni**, amelynek éves összege várakozóhelyenként az adott területre érvényes egyórai várakozási díj és a kizárólagos használatú várakozóhelyet jelző tábla alatti kiegészítő táblán feltüntetett napi üzemidő szorzatának 250-szerese.

A 23/2023. (I.23.) számú határozatra vonatkozó előterjesztés megfogalmazásakor a Miniszterelnökség Wesselényi utca 20-22. szám előtti 5 db kizárólagos használatú parkolóhely 2023. évre vonatkozó használatával kapcsolatos várakozási megváltási díj előzetes számításakor az adott területre érvényes egyórai várakozási díj tévesen 440 Ft-ban került meghatározásra. Az adott területre érvényes egyórai várakozási díj helyesen 600 Ft.

A fentiek alapján a Wesselényi utca 20-22. szám előtti kizárólagos használatú parkolóhelyek megváltási díjainak 2023. évre vonatkozó összege helyesen az alábbiak szerint határozható meg:

250 x 600,- Ft /óra x 14 óra x 5 db parkolóhely = 10.500.000,- Ft (teljes éves díj)

A jelen ügyben a PKB jogosult dönteni a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) rendelet 5. § (1) bekezdése alapján.

A fentiekre tekintettel kérem, az alábbi határozati javaslat elfogadását.

**Határozati javaslat**

**1.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (II.14.) A „Miniszterelnökség kizárólagos használatú várakozóhelyeihez kapcsolódó megváltási díj megfizetése” tárgyában hozott 23/2023.(I.23.) számú PKB határozat módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt:

1. hogy a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága által meghozott 23/2023.(I.23.) számú határozatát az alábbiak szerint módosítja:

a Budapest VII. kerület, Wesselényi utca 20-22. szám előtti 5 db parkolóhely kizárólagos használata után 2023. évre vonatkozóan megváltási díj fizetendő, melynek összege 10.500.000,- Ft .

**Felelős:** Niedermüller Péter polgármester

**Határidő:** azonnal

Budapest, 2023. február 01.

dr. Jávori Péter

irodavezető

Mellékletek:

1. sz. melléklet 22/2023. (I.23.) számú határozat
2. sz. melléklet 23/2023. (I.23.) számú határozat