**BÉRLAKÁS PÁLYÁZAT 2023. I.**

**Önkormányzati tulajdonú bérlakások rendeltetésszerű használatra alkalmassá tételi kötelezettséggel történő határozott időre történő bérbeadására**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: Önkormányzat) megbízásából az **EVIN Erzsébetvárosi Ingatlangazdálkodási Nonprofit Zrt.** (1071 Bp. Damjanich u. 12.) (a továbbiakban: „**Kiíró**”) pályázati eljárás keretében önkormányzati tulajdonban lévő alábbi lakásokat meghirdeti, **rendeltetésszerű használatra alkalmassá tételi kötelezettség** (felújítási kötelezettség) vállalásával történő bérbeadásra a …………… sz. PKB határozata alapján. Az eljárást az Önkormányzat megbízásából az EVIN Erzsébetvárosi Ingatlangazdálkodási Nonprofit Zrt. bonyolítja le. Az ajánlatok elbírálása a Budapest Főváros VII. ker. Erzsébetvárosi Önkormányzat Képviselő-testület **Pénzügyi és Kerületfejlesztési Bizottságának** (továbbiakban: „Döntéshozó”) a hatásköre.

A bérbeadás időtartama: **10 év határozott időtartam, mely** a bérlő kérelmére, **előbérleti jog alapján további határozott időre meghosszabbítható***.*

**A pályázat beadásának módja személyesen vagy postai úton**:

* **Személyesen:** A **Pályázati Adatlapot** valamennyi **mellékletével együtt**, egy példánybanaz **EVIN Erzsébetvárosi Ingatlangazdálkodási Nonprofit Zrt. Ügyfélszolgálati Irodájában (**1072 Budapest, VII. Klauzál tér 11. szám Vásáscsarnok, galéria szint) a **Lakásgazdálkodási csoportnak** címezve, **zárt borítékban,**

**„*Bérlakás pályázat 2023. I.”*** felirattal ellátva, lehet benyújtani.

* **Postai úton:** A **Pályázati Adatlapot** valamennyi **mellékletével együtt**, egy példánybanaz **EVIN Erzsébetvárosi Ingatlangazdálkodási Nonprofit Zrt. (**1071. Budapest Damjanich u. 12. szám**) Lakásgazdálkodási Csoportnak** címezve, **zárt borítékban.**

**„*Bérlakás pályázat 2023. I.”*** felirattal ellátva lehet benyújtani**.**

**A postai feladás akkor érvényes, ha a feladás legkésőbbi dátuma: 2023. március 17.**

**A benyújtás határideje: 2023. március 17 (péntek) 12.00 óráig.**

Az ajánlat benyújtásához a dokumentáció az EVIN Erzsébetvárosi Ingatlangazdálkodási Nonprofit Zrt. honlapjáról – [**www.evin.hu**](http://www.evin.hu)– letölthető.

A pályázatok bontására 2023. március 22-én (szerda) du. 13.00 órakor zártkörűen kerül sor az EVIN Erzsébetvárosi Ingatlangazdálkodási Nonprofit Zrt. jogi képviselőjének vezetésével - közjegyző jelenlétében – a Nonprofit Zrt. 1071. Damjanich u. 12 szám alatti hivatalos helyiségében.

1. **Felújítási kötelezettség, bérleti díj**

A Bérbeadó a nyertes pályázóval a rendeltetésszerű használatra alkalmassá tétel idejére (felújítás időtartamára)maximum **12 hónapra használati szerződést köt**, mely időtartam **nem hosszabbítható meg**. A felújítás időtartamára a nyertes pályázó a **lakásbérleti díj 50 %-ával** megegyező **használati díjat**, valamint a **külön szolgáltatási díjat** és a **közüzemi díjakat** köteles megfizetni. A **felújítási munkák elvégzése alatt**, **a lakásban életvitelszerűen tartózkodni nem lehet!**

A Bérbeadóa pályázatban kiírt **lakásokat** **rendeltetésszerű használatra alkalmatlan állapotban** **adja át** azzal, hogy a **felújítási kötelezettség a pályázót terheli,** és a bérleti díj fizetési kötelezettség a lakások rendeltetésszerű állapotának **helyreállítását követően** a megkötött lakásbérleti szerződés alapján áll be. A felújítás ideje alatt a **kivitelezés folyamatát** **Bérbeadó** **ellenőrizheti**.

A nyertes Pályázó a lakáshasználati szerződés keretében kötelezően átvállalt, az adott épület **homlokzatát érintő** bármilyen munkálatok elvégzése előtt **köteles egyeztetni** a **Társasház közös képviseletével** és annak eredményét köteles írásos dokumentum formájában az EVIN Nonprofit Zrt. részére becsatolni. A felújítás során beépítésre kerülő berendezések, anyagok a lakás tartozékát fogják képezni.

**A felújítás elvégzését követően** a bérlő amennyiben a nyertes pályázati anyagában a költségeinek megtérítését kéri a hatályos önkormányzati rendeletben meghatározott piaci (bruttó) bérleti **díj 50%-t** köteles megfizetni.A határozott idejű szerződés az **előbérleti jog** alapján **további határozott időre** **meghosszabbítható,** amennyiben a bérlőnek nincs az önkormányzat és a közműszolgáltatók felé tartozása. A bérbeszámítás leteltét követően a mindenkori hatályos önkormányzati rendeletben megállapított **bérleti díj teljes összege** fizetendő.

1. **Az ajánlati díj, óvadék**

Az **ajánlati díj** összege a megpályázott lakás **3 havi lakbér + ÁFA** díjával **megegyező összeg**, melyet legkésőbb a pályázati anyag benyújtásával egyidőben kell megfizetni az EVIN Nonprofit Zrt. **K&H Banknál** vezetett**10404072-00033584-00000007 számlájára** és a **megfizetést igazoló dokumentumot (igazolás) kötelező mellékletként csatolni kell a pályázathoz**. A közleményben fel kell tüntetni, hogy melyik lakásra szól a befizetés, illetve, az „ajánlati díj bérlakás pályázat” megjelölést és a pályázó nevét. A megfizetés alatt a fent megjelölt számlán történő jóváírás értendő! **Több lakásra** történő pályázat benyújtása esetén **legmagasabb ajánlati díjat kell megfizetni**.

**Az ajánlati díj teljes összegének határidőben történő megfizetése az érvényes ajánlattétel feltétele**, az annak megfizetését tanúsító **pénzintézeti/banki** bizonylat (igazolás) a pályázati adatlap kötelező melléklete. Az ajánlati díj az érvénytelen pályázatot benyújtó pályázó részére az érvénytelenségről szóló értesítés kipostázását követő 60 munkanapon belül, a bérleti jogot nem nyert pályázó részére az e tényről szóló értesítést követő 60 munkanapon belül visszautalásra kerül. A benyújtási határidő lejártát követő és a bizottsági döntés közötti idő alatt történő **ajánlat visszavonása esetén**, a pályázó által teljesített **ajánlati díj nem kerül számára visszafizetésre**, annak teljes összegét a Kiíró bánatpénz jogcímén jogosult megtartani. A bérleti szerződést kötő nyertes pályázó esetén az ajánlati díj teljes összege az óvadék összegébe beszámításra kerül.

A **nyertes pályázó** által befizetett ajánlati díj összegét[[1]](#footnote-2) a **Bérbeadó óvadékként tartja nyilván** és a végleges bérleti szerződés megkötésekor azt figyelembe veszi, ezért **külön óvadékfizetési kötelezettség már nem terheli.** Ez a lakás **3 havi lakbér** **+ÁFA mértékével megegyező összeg**. Amennyiben a nyertes pályázó három lakásra nyújtott be pályázatot és az általa megfizetett Ajánlati díj eltér az óvadékfizetési kötelezettség mértékétől, köteles a szükséges különbözet megfizetésére, túlfizetése esetén jogosult a különbözet megtérítésére. Az óvadék a szerződésből, a mögöttes jogszabályokból bérlőre háruló kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Ennek részletes szabályait a bérleti szerződés tartalmazza. Az óvadék után a bérlőt nem illeti meg kamat.

1. **Bérbevételre ajánlott felújítandó lakások**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Utca** | **házsz.** | **em.** | **ajtó** | **szoba** | **m2** | **Komfortfokozat** | **Maximum költözhető létszám** | **Lakbér Ft/hó (bruttó)** | **10 évre (120 hó) adható díjkedvezmény** **várható összege (Ft)** | **Nettó felújítási költség (Ft)** | **A felújítás becsült költségének 40 % (Ft)** | **Ajánlati díj (megegyezik az óvadék összegével) (Ft)** |
| 1. | Bethlen G. u. 32979/0/A/27 | 3 | 2 | 18 | 3,5 | 106 | komfortos | 8 fő | 107 696 Ft | 6 461 760 Ft | 18 863 000 Ft | 7 545 200 Ft | 323 088 Ft |
| 2. | Bethlen G. u. 33105/0/A/6 | 12 | fsz | 3 | 1 | 38 | komfortos | 2 fő | 38 608 Ft | 2 316 480 Ft | 7 282 765 Ft | 2 913 106 Ft | 115 824 Ft |
| 3. | Csányi u. 34106/0/A/10 | 3 | 1 | 12A | 1 | 35 | komfortos | 2 fő | 35 560 Ft | 2 133 600 Ft | 8 828 377 Ft | 3 531 351 Ft | 106 680 Ft |
| 4. | Damjanich u. 33492/0/A/2 | 32 | fsz | 1 | 1 | 36 | komfortos | 2 fő | 36 576 Ft | 2 194 560 Ft | 5 515 251 Ft | 2 206 100 Ft | 109 728 Ft |
| 5. | Dembinszky u. 33406/0/A/22 | 10 | fsz | 16 | 1 | 28 | komfortos | 2 fő | 28 448 Ft | 1 706 880 Ft | 8 098 321 Ft | 3 239 328 Ft | 85 344 Ft |
| 6. | Dembinszky u. 33331/0/A/18 | 33 | 1 | 7 | 2 | 47 | komfortos | 4 fő | 47 752 Ft | 2 865 120 Ft | 9 282 857 Ft | 3 713 143 Ft | 143 256 Ft |
| 7. | Dembinszky u. 33356/0/A/11 | 48 | 1 | 1 | 1 | 28 | komfortos | 2 fő | 28 448 Ft | 1 706 880 Ft | 5 674 892 Ft | 2 269 957 Ft | 85 344 Ft |
| 8. | Dembinszky u. 33383/0/A/17 | 30 | 2 | 13 | 1,5 | 46 | komfortos | 4 fő | 46 736 Ft | 2 804 160 Ft | 7 221 885 Ft | 2 888 754 Ft | 140 208 Ft |
| 9. | Dembinszky u. 33354/0/A/53 | 52 | 3 | 51 | 1 | 30 | félkomfortos | 2 fő | 30 480 Ft | 1 828 800 Ft | 5 780 355 Ft | 2 312 142 Ft | 91 440 Ft |
| 10. | Dob u. 33926/0/A/76 | 84 | 3 | 3A | 1 | 22 | komfortos | 2 fő | 22 352 Ft | 1 341 120 Ft | 7 468 703 Ft | 2 987 481 Ft | 67 056 Ft |
| 11. | Dob u. 33926/0/A/2 | 84 | fsz | 2 | 1 | 23 | komfortos | 2 fő | 23 368 Ft | 1 402 080 Ft | 10 272 052 Ft | 4 108 821 Ft | 70 104 Ft |
| 12. | Dob u.  34194 | 14 | 2 | 35 | 4 | 146 | komfortos | 8 fő | 148 336 Ft | 8 900 160 Ft | 25 980 922 Ft | 10 392 369 Ft | 445 008 Ft |
| 13. | Garay u. 33000/0/A/19 | 35 | 2 | 17 | 1 | 47 | komfortos | 2 fő | 47 752 Ft | 2 865 120 Ft | 8 064 437 Ft | 3 225 775 Ft | 143 256 Ft |
| 14. | Garay u. 33074/0/A/4 | 38 | fsz | 2 | 2 | 63 | komfortos | 5 fő | 64 008 Ft | 3 840 480 Ft | 16 647 017 Ft | 6 658 807 Ft | 192 024 Ft |
| 15. | Hernád u. 33174/0/A/6 | 32 | fsz | 4 | 1 | 23 | komfortos | 2 fő | 23 368 Ft | 1 402 080 Ft | 8 175 769 Ft | 3 270 308 Ft | 70 104 Ft |
| 16. | István u. 33189/0/A/7 | 31 | fsz | 1 | 2 | 42 | komfortos | 4 fő | 42 672 Ft | 2 560 320 Ft | 5 147 980 Ft | 2 059 192 Ft | 128 016 Ft |
| 17. | Izabella u. 33945/0/A/8 | 32 | Fe | 8 | 1 | 39 | komfortos | 2 fő | 39 624 Ft | 2 377440 Ft | 10 425 471 Ft | 4 170 188 Ft | 118 872 Ft |
| 18. | Kertész u. 34382/0/A/6 | 18 | fsz | 4 | 1 | 40 | komfortos | 2 fő | 40 640 Ft | 2 438 400 Ft | 9 047 750 Ft | 3 619 100 Ft | 121 920 Ft |
| 19 | Király u. 34184/0/A/25 | 15 | 1 | 13 | 1 | 34 | komfortos | 2 fő | 34 544 Ft | 2 072 640 Ft | 8 225 301 Ft | 3 290 120 Ft | 103 632 Ft |
| 20. | Király u. 34164/0/A/38 | 21 | 1 | 15 | 1 | 26 | félkomfortos | 2 fő | 26 416 Ft | 1 584 960 Ft | 9 220 445 Ft | 3 688 178 Ft | 79 248 Ft |
| 21 | Király u. 34164/0/A/70 | 21 | 2 | 22 | 2 | 46 | komfortos | 4 fő | 46 736 Ft | 2 804 160 Ft | 9 671 363 Ft | 3 868 545 Ft | 140 208 Ft |
| 22 | Király u. 34085 | 55 | 1 | 11 | 1 | 28 | komfortos | 2 fő | 28 448 Ft | 1 706 880 Ft | 8 006 067 Ft | 3 202 427 Ft | 85 344 Ft |
| 23. | Klauzál u. 34412/0/A/5 | 23 | fsz | 3 | 1 | 29 | komfortos | 2 fő | 29 464 Ft | 1 767 840 Ft | 9 451 708 Ft | 3 780 683 Ft | 88 392 Ft |
| 24. | Klauzál u. 34310/0/A/20 | 35 | 2 | 15 | 2 | 83 | komfortos | 5 fő | 84 328 Ft | 5 059 680 Ft | 16 406 414 Ft | 6 562 566 Ft | 252 984 Ft |
| 25. | Nefelejcs u. 33395/0/A/15 | 54 | 1 | 5 | 1,5 | 44 | komfortos | 4 fő | 44 704 Ft | 2 682 240 Ft | 9 621 386 Ft | 3 848 554 Ft | 134 112 Ft |
| 26. | Nefelejcs u. 33391/0/A/34 | 55 | 3 | 30 | 1 | 28 | komfortos | 2 fő | 28 448 Ft | 1 706 880 Ft | 8 466 837 Ft | 3 386 735 Ft | 85 344 Ft |
| 27. | Marek J.u. 33268/0/A/6 | 23 | fsz | 4 | 1,5 | 47 | komfortos | 4 fő | 47 752 Ft | 2 865 120 Ft | 12 286 099 Ft | 4 914 440 Ft | 143 256 Ft |
| 28. | Rózsa u. 33792/0/A/53 | 8 | 4 | 40A | 1 | 42 | komfortos | 2 fő | 42 672 Ft | 2 560 320 Ft | 10 497 698 Ft | 4 199 079 Ft | 128 016 Ft |
| 29. | Vörösmarty u. 33862/0/A/5 | 5 | fsz | 3 | 1 | 49 | komfortos | 2 fő | 49 784 Ft | 2 987 040 Ft | 11 630 773 Ft | 4 652 309 Ft | 149 352 Ft |
| 30. | Wesselényi u. 33688/0/B/5 | 47 | 2 | 23 | 1,5 | 40 | komfortos | 4 fő | 40 640 Ft | 2 438 400 Ft | 6 585 198 Ft | 2 634 079 Ft | 121 920 Ft |

*A táblázatban a feltüntetett lakbér Ft/hó + ÁFA, (Bruttó)* ***nem tartalmazza*** *a külön szolgáltatás díját (pl.: takarítás, szemétszállítás stb.)!*

*\*A díjkedvezmény mértéke a bruttó lakbér 50 %-a figyelembevételével kalkulált összeg*

Valamennyi lakás felújításánál **kötelezően elvégzendő** **főbb munkanemek**: **meglévő közüzemi órák hitelesítése, újak beépítése**/**régiek szükség szerinti** **cseréje, elektromos/víz-szennyvíz/fűtésrendszer felújítása/szükség szerinti cseréje, nyílászárók javítása, szükség szerinti cseréje, burkolatok cseréje, falfelületek vakolatjavítása, festés, mázolás. Az elektromos rendszerről érintésvédelmi jegyzőkönyv, a műszaki berendezésekről (fűtő berendezés, melegvíz szolgáltatáshoz kapcsolódó berendezésről műszaki dokumentáció (garancia stb.) megléte szükséges. A felújítás elvégzését Társaságunk Műszaki Irodája ellenőrzi.**

|  |  |  |
| --- | --- | --- |
| Lakás megtekintési időpontok | | |
| CÍM | Első időpont | Második időpont |

|  |  |  |  |  |  |
| --- | --- | --- | --- | --- | --- |
| István u. | 31 | fsz | 1 | 2023. február 27. 09:30 - 09:50 | 2023. március 6. 09:30 - 09:50 |
| Hernád u. | 32 | fsz | 4 | 2023. február 27. 09:55 - 10:15 | 2023. március 6. 09:55 - 10:15 |
| Marek J.u. | 23 | fsz | 4 | 2023. február 27. 10:20 - 10:40 | 2023. március 6. 10:20 - 10:40 |
| Dembinszky u. | 52 | 3 | 51 | 2023. február 27. 10:50 - 11:10 | 2023. március 6. 10:50 - 11:10 |
| Dembinszky u. | 48 | 1 | 1 | 2023. február 27. 11:15 - 11:35 | 2023. március 6. 11:15 - 11:35 |
| Dembinszky u. | 33 | 1 | 7 | 2023. február 27. 11:40 - 12:00 | 2023. március 6. 11:40 - 12:00 |
| Dembinszky u. | 30 | 2 | 13 | 2023. február 27. 12:05 - 12:25 | 2023. március 6. 12:05 - 12:25 |
| Nefelejcs u. | 54 | 1 | 5 | 2023. február 27. 12:30 - 13:00 | 2023. március 6. 12:30 - 13:00 |
| Nefelejcs u. | 55 | 3 | 30 | 2023. február 27. 12:30 - 13:00 | 2023. március 6. 12:30 - 13:00 |
| Dembinszky u. | 10 | fsz | 16 | 2023. február 27. 13:05 - 13:25 | 2023. március 6. 13:05 - 13:25 |
| Damjanich u. | 32 | fsz | 1 | 2023. február 27. 13:35 - 13:55 | 2023. március 6. 13:35 - 13:55 |
|  |  |  |  |  |  |
| Vörösmarty u. | 5 | fsz | 3 | 2023. február 28. 09:30 - 09:50 | 2023. március 7. 09:30 - 09:50 |
| Dob u. | 84 | 3 | 3A | 2023. február 28. 09:55 - 10:25 | 2023. március 7. 09:55 - 10:25 |
| Dob u. | 84 | fsz | 2 | 2023. február 28. 09:55 - 10:25 | 2023. március 7. 09:55 - 10:25 |
| Izabella u. | 32 | Fe | 8 | 2023. február 28. 10:30 - 10:50 | 2023. március 7. 10:30 - 10:50 |
| Rózsa u. | 8 | 4 | 40A | 2023. február 28. 11:00 - 11:20 | 2023. március 7. 11:00 - 11:20 |
| Bethlen G. u. | 12 | fsz | 3 | 2023. február 28. 11:30 - 11:50 | 2023. március 7. 11:30 - 11:50 |
| Bethlen G. u. | 3 | 2 | 18 | 2023. február 28. 11:55 - 12:15 | 2023. március 7. 11:55 - 12:15 |
| Garay u | 35 | 2 | 17 | 2023. február 28. 12:20 - 12:50 | 2023. március 7. 12:20 - 12:50 |
| Garay u | 38 | fsz | 2 | 2023. február 28. 12:20 - 12:50 | 2023. március 7. 12:20 - 12:50 |
|  |  |  |  |  |  |
| Dob u. | 14 | 2 | 35 | 2023. március 1. 09:30 - 09:50 | 2023. március 8. 09:30 - 09:50 |
| Király u. | 15 | 1 | 13 | 2023. március 1. 09:55 - 10:15 | 2023. március 8. 09:55 - 10:15 |
| Király u. | 21 | 1 | 15 | 2023. március 1. 10:20 - 10:50 | 2023. március 8. 10:20 - 10:50 |
| Király u. | 21 | 2 | 22 | 2023. március 1. 10:20 - 10:50 | 2023. március 8. 10:20 - 10:50 |
| Király u. | 55 | 1 | 11 | 2023. március 1. 10:55 - 11:15 | 2023. március 8. 10:55 - 11:15 |
| Csányi u. | 3 | 1 | 12A | 2023. március 1. 11:20 - 11:40 | 2023. március 8. 11:20 - 11:40 |
| Klauzál u. | 35 | 2 | 15 | 2023. március 1. 11:45 - 12:05 | 2023. március 8. 11:45 - 12:05 |
| Klauzál u. | 23 | fsz | 3 | 2023. március 1. 12:10 - 12:30 | 2023. március 8. 12:10 - 12:30 |
| Kertész u. | 18 | fsz | 4 | 2023. március 1. 12:35 - 12:55 | 2023. március 8. 12:35 - 12:55 |
| Wesselényi u. | 47 | 2 | 23 | 2023. március 1. 13:00 - 13:20 | 2023. március 8. 13:00 - 13:20 |

1. **A részvétel feltételei**

**Érvényesen pályázhat az** a cselekvőképes **nagykorú, természetes személy, aki a** pályázatot erre **rendszeresített nyomtatványon, olvashatóan, hiánytalanul kitöltve, a szükséges mellékleteket becsatolva,** **zárt borítékban,**

***„*Bérlakás pályázat 2023. I.***”* felirattal,

a **beadási határidőig** benyújtja, és a Pályázó az **alábbi feltételeknek** megfelel:

**1**./ az alábbi **lakás fenntartási képességgel rendelkezik**, melynek mértéke:

**1 fő esetében minimum 200 000, - Ft/hó/fő**

**2 fő esetében minimum 180 000, - Ft/hó/fő**

**3 fő esetében minimum 150.000, - Ft/hó/fő**

**4 fő esetében minimum 120.000, - Ft/hó/fő**

**5 fő esetében minimum 100 000, - Ft/hó/fő**

**6 fő esetében minimum 90.000, - Ft/hó/fő**

**7 fő esetében minimum 80.000, - Ft/hó/fő**

**8 fő, vagy ezt meghaladó létszám esetén minimum 70.000, - Ft/hó/fő nettó jövedelemmel rendelkezik.**

A lakásfenntartási képesség vizsgálatánál **a ténylegesen együtt költöző létszám** vehető figyelembe**!** Az egy főre esőjövedelem vizsgálatához a pályázónak hiteltérdemlően igazolnia kell az egy főre eső havi nettó jövedelmet **- hivatalos kereseti igazolás, vállalkozó esetén NAV igazolás, nyugdíjról igazolás. Jövedelem igazolás helyett munkaszerződés, pénzintézeti folyószámla kivonat nem fogadható el!!**

**2**./az **ajánlati díj összegét határidőben megfizette, és** a **bizonylatot a pályázathoz mellékelte**:

**3**./ aki a **VII. kerületben bejelentett állandó lakcímmel**, vagy **bejelentett tartózkodási hellyel rendelkezik**:

vagy,

aki **Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal/megbízási jogviszonnyal rendelkezik**:

**4**./aki **rendelkezik a felújítási költség 40 %-val.**

**Kötelezően beadandó mellékletek, pályázati dokumentációk:**

**1. Pályázati adatlap (**olvashatóan kitöltve, aláírva)

1. **Mellékletek: 1. Személyi okmányok és lakcímkártya másolata, és**
   1. (amennyiben a pályázó VII. kerületi lakos és a helyben lakás időtartama a lakcím kártyáról nem derül ki, az elmúlt 10 évre vonatkozó okmányirodai lakcím igazolás; )
   2. (amennyiben a pályázó Erzsébetváros Önkormányzatánál, vagy az önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál megbízási jogviszonnyal rendelkezik, megbízási szerződés ennek igazolására.)

**2. Ajánlati díj befizetésének igazolása (**átutalási bizonylat, vagy pénzintézeti/banki kivonat**)**

**3. Jövedelem igazolások 3 havi (2022 december, 2023 január, 2023 február havi) nettó jövedelemről (**munkáltatói, éves nyugdíj értesítő,

egyéni vállalkozó esetén NAV adóigazolás**)**

**4. A felújítási költség legalább 40%-nak igazolása (**pénzintézeti/banki igazolás)

**5.** Amennyiben a pályázó **élettársi kapcsolatban él közjegyzői nyilatkozat (közokirat)**, vagy **bejegyzett élettársi kapcsolat esetén anyakönyvvezető által kiállított kivonat.**

**6. Adóigazolás a VII. kerület Erzsébetváros Polgármesteri Hivatal Adóügyi Irodától** (1073 VII. kerület Erzsébet krt. 6.), **hogy a Pályázónak semmilyen jogcímen nincs a VII. kerületi önkormányzattal szemben helyi adó tartozása.**

1. **Bírálati szempontok**

|  |  |
| --- | --- |
| **1/ Rendeltetésszerű használatra alkalmassá tételi költség megtérítését nem kéri** | **30** |
| **2/ Budapest VII. kerületi önkormányzati rendelkezésű bérlakását üres, tiszta beköltözhető állapotban az önkormányzat részére átadja** | **20** |
| **3/ A Pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik *(****a megbízási jogviszonyt a pályázat benyújtásakor érvényes megbízási szerződéssel kell igazolni)* | **15** |
| **4/ A Pályázó 10 éven belül legalább 5 éven keresztül VII. kerületi bejelentett állandó lakcímmel, vagy bejelentett tartózkodási hellyel rendelkezett** *(Pontszámot az kap, aki a pályázat benyújtását megelőző 10 éven belül legalább 5 éven keresztül igazoltan a VII. kerületben lakott. Amennyiben az időtartam a lakcímkártyáról nem derül ki, az Okmányiroda igazolása szükséges)* | **15** |
| **5/ Egy főre eső igazolt jövedelem nem haladja meg a nettó 250.000 Ft/hó/fő összeget** | **8** |
| **6/ 2020. 01. 01. -ét követően kiírt pályázatunkon két vagy annál több alkalommal is érvényesen pályázott, de nem nyert** | **5** |
| **7/ Pályázó 35 év alatti** | **5** |

Bérbevételi ajánlatot legfeljebb **három lakásra lehet benyújtani**, a pályázó az általa megpályázott lakások elfogadásának **sorrendjét** meg kell jelölnie, de a lakások hasznosítása érdekében a **döntéshozó fenntartja a jogát, hogy a sorrendet felülbírálhatja.**

A nyertes pályázó lakásonként kerül kiválasztásra,azonos pontszám esetén az a pályázat nyertese, aki **régebben VII. kerületi lakos.**  A nyertes pályázó **visszalépése esetén** a **második helyezett nyertes – Második helyezett - pályázóval köthető szerződés.**

**A Kiíró fenntartja azt a jogát, hogy a pályázaton üresen maradó lakásokat a pályázat második helyezett – Második helyezett- személyek részére felajánlhatja.**

1. **A pályázati felhívás visszavonása**

A Kiíró a pályázati felhívást az ajánlatok benyújtására megjelölt időpontig (az ajánlattételi határidő lejártáig) visszavonhatja, módosíthatja, döntését köteles a pályázati felhívás közzétételére vonatkozó szabályok szerint meghirdetni, illetve erről a pályázót haladéktalanul írásban értesíteni. A **pályázó** a benyújtási **határidőig visszavonhatja** pályázati ajánlatát, az azt követően történő visszalépés esetén, a pályázó elesik az ajánlattételi díjtól. Az ajánlattételi határidő lejártát követően a benyújtott **ajánlatok nem módosíthatók**.

Amennyiben a pályázati eredmény kihirdetését követően, de a használati/bérleti szerződés megkötését megelőzően bizonyítást nyer, hogy a pályázó a bérbevételi ajánlatban valótlan adatot/körülményt közölt és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg. Amennyiben a szerződés megkötését követően nyer bizonyítást, hogy a pályázó(k) a bérbevételi ajánlatban **valótlan adatot/körülményt** **közölt** – mely körülmény a pályázat meghirdetését megelőzően keletkezett - és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a lakás kiürítésére eljárni.

1. **Érvénytelen, eredménytelen pályázati ajánlat**

**Érvénytelen a pályázati ajánlat**, ha:

* **nem** az erre **rendszeresített nyomtatványon, vagy** **hiányosan, a megfelelő mellékletek** nélkül **került benyújtásra,**
* **határidőn túl** került benyújtásra;
* **nem felel meg** a helyi rendeletben vagy a pályázati **kiírásban meghatározott feltételeknek;**
* a pályázó **három lakásnál több lakásra nyújtott be** pályázatot;
* valamelyik pályázó vagy az érdekkörében álló más személy az **eljárás tisztaságát**, illetve a többi pályázó érdekeit súlyosan sértő cselekményt követ el, vagy a pályázat titkosságát **megsértette;**
* amennyiben a pályázati időszak alatt **bizonyítást nyer,** hogy a **pályázó** a bérbevételiajánlatban, vagy annak mellékleteiben **valótlan adatot/körülményt közölt.**

**Eredménytelen a pályázati eljárás,** ha:

- nem érkezett pályázati ajánlat,

- kizárólag érvénytelen pályázatok érkeztek;

- Döntéshozó az eljárás érvénytelenségéről vagy eredménytelenségéről döntött.Kiíró fenntartja azt a jogot, hogy a pályázati eljárást érvényes ajánlatok esetén is külön indokolás nélkül eredménytelennek nyilvánítsa.

1. **Szerződések**

A használati szerződés megkötésére és a lakás birtokba adására a pályázati anyagról meghozott Bírálói döntésről szóló kiértesítést követő 45 napon belül kerül sor. A lakás rendeltetésszerű használatra alkalmassá tételét követően a lakásbérleti szerződés megkötésre kerül. A bérleti szerződés tartalmi elemeit a Budapest Főváros VII. kerület Erzsébetváros Önkormányzata Képviselő-testületének 12/2012. (III. 26.). önkormányzati rendelete az Önkormányzat tulajdonában álló lakások és nem lakás céljára szolgáló helyiségek bérbeadásáról szóló rendelete tartalmazza.

**11. Egyéb**

A lakásra bérlőtársi jogviszonyban is bérlővé válhat a pályázó és házastársa vagy bejegyzett élettársa. Együtt költöző lehet a pályázó házastársa, közjegyzői okirattal igazolt élettársa, gyermeke (vérszerinti, örökbefogadott, nevelt), szülője (vérszerinti, örökbefogadó, nevelő).

A Pályázati Felhívás tartalmazza a lakásonként beköltözhető maximum létszámot. A nyertes pályázó tudomásul veszi, hogy a bérleti jogviszonyának időtartama alatt családi állapotában (házasság, vagy annak érvénytelenítése, elhalálozás vagy születés, befogadás, … stb.) beálló változások nem jogosítják fel cserelakás iránti igényre.

A pályázó a lakások műszaki állapotáról a pályázati eljárás keretében helyszíni megtekintés útján tájékozódhat.

**A pályázati eljárás keretében elnyert bérlakásokat az önkormányzat a későbbiekben sem idegeníti el,** továbbá **nem lehetséges** a bérleti jogviszonyt érintő **tartási szerződés megkötése** a megjelölt önkormányzati ingatlanokat érintően.

A pályázati felhívásban nem szabályozott kérdésekben, a megkötésre kerülő lakáshasználati, valamint bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendelete, valamint az ide vonatkozó jogszabályok hatályos rendelkezései az irányadók. A pályázati eljárás eredményéről a **Pénzügyi és Kerületfejlesztési Bizottság** az ajánlattételi határidőt követő **60 napon belül dönt**, amelyről a döntést követő15 munkanapon belül minden pályázó értesítést kap. A nyertes visszalépése, vagy kiesése esetén, a sorrendben a soron következő személlyel köthető meg a bérleti szerződés.

A pályáztatási eljárással kapcsolatban az EVIN Erzsébetvárosi Ingatlangazdálkodási Nonprofit Zrt. Lakásgazdálkodási csoport munkatársainál lehet érdeklődni **munkaidőben** az alábbi **telefonszámokon**: 1-352-8654, 1-352-8655, 30-843-4083., 30-011-4575., 30-611-3414., 30-677-3671., 30-117-4638 vagy e-mailben: [palyazat@evin.hu](mailto:palyazat@evin.hu). Az Ügyfélszolgálati Iroda elérhetősége: 30-016-1697., 30-610-9769

Budapest, 2023. ………………...

**EVIN**

**Erzsébetvárosi Ingatlangazdálkodási Nonprofit Zrt**.

1. Amennyiben az ajánlati díj eltér az óvadék összegétől, a módosítással érintett összeget kerül óvadékként kezelésre. [↑](#footnote-ref-2)