|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. február 14 - ei rendkívüli**

**ülésére**

|  |  |
| --- | --- |
| **Tárgy:** | 2023. évi nyílászáró felújítási Pályázati Kiírás magánszemélyek részére |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr.Veninger Gyula Nándor Főépítészi és Vagyongazdálkodási Iroda irodavezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének az átmeneti gazdálkodás szabálairól szóló 56/2022. (II. 17.) számú önkormányzati rendeletével döntött Budapest Főváros VII. Kerület Erzsébetváros Önkormányzata **2023. évi átmeneti költségvetéséről**. A Rendelet 5. § (3) bekezdése értelmében *„Nyílászáró pályázat kiírására 95.000 ezer Ft összegben kötelezettség vállalható.”*

A korábbi évek pályázati kiírásával összevetve megállapítható, hogy a 2023. évre tervezett pályázati kiírás értelmében a pályázatok benyújtása folyamatossá válna, és az időtartam közel 6 hónapon keresztül lenne biztosított.

Figyelembe véve a korábbi évek tapasztalait, valamint jelen gazdasági helyzetet a lakásonkénti összeg maximuma, valamint a nyílászárónként megpályázható támogatási összeg is megemelkedett. Mindamellett a hatósági előírások betartásával a belső udvari homlokzatokon a faszerkezetű nyílászárók mellett műanyag nyílászárók is a támogatási körbe kerülnek.

# A nyílászáró felújítási pályázatra vonatkozó részletes pályázati kiírást és mellékleteit jelen előterjesztés melléklete tartalmazza.

A nyílászáró pályázatra vonatkozó szabályokat a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló, Budapest Főváros VII. Kerület Erzsébetváros Önkormányzat Képviselő-testületének 46/2015. (XII.18.) önkormányzati rendelete tartalmazza az alábbiak szerint.

*„1. § (1) Budapest Főváros VII. kerület Erzsébetváros Önkormányzata (továbbiakban: Önkormányzat) e rendeletben meghatározottak szerint jár el amennyiben a lakások nyílászáróinak felújításához nyújtott támogatására pályázatot ír ki (továbbiakban: Nyílászáró pályázat).”*

*„2. § Nyílászáró pályázatra pályázni az Önkormányzat közigazgatási területén lévő társasházakban és lakásfenntartó szövetkezeti házakban található lakóingatlanokba állandó lakcímmel rendelkező magánszemélyeknek (a továbbiakban: Pályázó) lehet.”*

*„3. § (1) A Nyílászáró pályázati kiírást - ha a Képviselő-testület a mindenkori hatályos költségvetési rendeletében fedezetet biztosított, és a Pénzügyi és Kerületfejlesztési Bizottság (továbbiakban: Bizottság) a kiírásról dönt – minden év július 31-ig ki kell hirdetni.*

*(2) A pályázati kiírás tartalmát, az elbírálás és megvalósítás szabályait az önkormányzat hivatalos lapjában és az önkormányzat honlapján közzé kell tenni.*

*4. § (1) Pályázó által a Nyílászáró Pályázaton elnyerhető támogatás maximális összege a mindenkori pályázati kiírásban meghatározott maximális összeg lehet.*

*(2) Az*[*(1) bekezdés*](https://or.njt.hu/eli/v01/735704/r/2015/46#SZ4@BE1)*ben körülírt támogatások után az önkormányzat fizeti meg a támogatást terhelő adókat és járulékokat a hatályos jogszabályok alapján.*

*5. § Az Önkormányzat tulajdonában lévő lakások magánszemély bérlőinek a pályázaton való indulás feltétele bérbeadó megbízottjánál történő előzetes bejelentés.*

*6. § (1) A Pályázatok elbírálásakor előnyben kell részesíteni a vendéglátóipari tevékenységgel járó zajszennyezéssel legjobban sújtott lakásokat.*

*(2) A nyertes Pályázóval szerződést kell kötni. A szerződés melléklete a pályázati dokumentáció*

*7. § A pályázatokról nyilvántartást kell vezetni.”*

*„8. § (1) Felhatalmazást kap a Bizottság e rendeletben foglaltak betartásával a nyílászáró pályázati kiírás kapcsán:*

*a) a nyílászáró pályázati kiírás tartalmának és elbírálási feltételeinek meghatározására*

*b) a nyílászáró pályázat kiírására*

*c) a beérkező pályázatok elbírálására*

*d) a pályázóknak nyújtandó támogatásról való döntés meghozatalára.”*

Kérem a Tisztelt Bizottságot a Pályázati kiírás megtárgyalására és az alábbi határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2023. (II.14.) határozata a 2023. évi, magánszemélyek részére nyújtandó nyílászáró felújítás pályázati kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendeletében kapott felhatalmazás alapján a „*2023. évi nyílászáró felújítási Pályázati Kiírás magánszemélyek részére*” című pályázatot a határozati javaslat mellékletét képező Pályázati Kiírásnak és mellékleteinek megfelelően jóváhagyja.
2. Felkéri a Polgármestert, hogy gondoskodjon a „*2023. évi nyílászáró felújítási Pályázati Kiírás magánszemélyek részére*” című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** azonnal

Budapest, 2023. január 30.

Dr. Veninger Gyula Nándor

irodavezető

Mellékletek:

* Pályázati kiírás
* 1. sz. melléklet: Jelentkezési adatlap
* 2. sz. melléklet: Nyílászáró adatlap
* 3. sz. melléklet: Hozzájáruló nyilatkozat
* 4. sz. melléklet: Támogatási szerződés tervezet
* 5. sz. melléklet: Nyilatkozat helyi önkormányzattal szemben fennálló tartozással k

kapcsolatban