**KIVITELEZÉSI SZERZŐDÉS**

amely létrejött egyrészről:

Név: **Budapest Főváros VII. kerület Erzsébetváros Önkormányzata**

Székhely: 1073 Budapest, Erzsébet Krt. 6.

Adószám: 15735708-2-42

Képviselő neve: Niedermüller Péter polgármester

**mint Megrendelő (a továbbiakban: Megrendelő)**

másrészről:

Név: **Emobility Solutions Szolgáltató és Kereskedelmi Kft.**

Székhely: 1025 Budapest, Felső Zöldmáli út 3/B

Adószám: 24906917-2-41

Cégjegyzékszám: 01-09-188526

Pénzforgalmi számlaszám: 10700378-68451956-51100005

Pénzforgalmi szolgáltató: CIB Bank Zrt.

Képviseli: Ungár János, ügyvezető

**mint Kivitelező (a továbbiakban: Kivitelező),**

**–** együttes említésük esetén: **Felek**, önállóan: **Fél** **–** között alulírott napon és helyen a jelen Szerződésben írt feltételek szerint:

**I. ELŐZMÉNYEK**

1. Megrendelő meghatalmazásából eljárva az EVIN Erzsébetvárosi Ingatlangazdálkodási Nonprofit Zrt. **EKR001536652022** azonosító alatt, **"Erzsébetvárosi energiaközösség" - „Energiaközösség létrehozása és működtetése Erzsébetvárosban" (2020-3.1.4-ZFR-EKM-2020- 00012)** tárgyban a Kbt. 115. § szerinti nyílt közbeszerzési eljárást folytatott le, melynek **1. részében (1. rész: 1073 Budapest, Erzsébet körút 6. - Napelemes rendszer kiépítése)** Kivitelezőt hirdette ki a közbeszerzési eljárás nyertesének. Felek a Kbt. 131. § (1) bekezdése alapján az alábbi kivitelezési szerződést (továbbiakban: **Szerződés**) kötik:

**II. A SZERZŐDÉS TÁRGYA, KIVITELEZŐ ÉRTÉKELÉSI SZEMPONTRA TETT MEGAJÁNLÁSAI**

1. Megrendelő megrendeli, Kivitelező pedig elvállalja a közbeszerzési eljárást megindító felhívásban és az egyéb közbeszerzési dokumentumokban, különösen az árazatlan költségvetés és a Műszaki Leírásban rögzített **építési munkák** (a továbbiakban **Építési Munkák**) **elvégzését** a jelen Szerződésben meghatározott díjért.

**Az Építési Munkák összefoglaló leírása:**

Kivitelező feladata az Erzsébetvárosi Polgármesteri Hivatal Erzsébet körút. 6. szám alatti ingatlanának tetőszerkezetén HMKE, háztartási méretű fotovoltaikus kiserőmű teljeskörű kivitelezése (engedélyezéstől az szolgáltatói átvételig). A kiserőmű minimálisan elvárt műszaki adatai: 18kWp teljesítményű napelem modul, 15kVA inverteres teljesítménnyel. Az invertereknek rendelkezniük kell gyártói központi felügyeleti eszközzel, amely smart grid rendszerhez csatlakoztatható. Kivitelezői feladat továbbá a tetőrész melletti nyitott padlásra az inverter telepítése és a napelem modulok bekötése, valamint a szükséges kábelek kiépítése a pinceszintig, majd bekötése a főelosztóba. A kivitelezés részét képezi a kábelek fogadó szekrényének építése a főelosztó alá, amibe be lehet fogadni az inverterből jövő kábeleket. Az építési beruházás részletes mennyiségi és minőségi paramétereit a Közbeszerzési Dokumentum részét képező Műszaki Dokumentáció tartalmazza, melynek része az árazatlan költségvetés, a Műszaki Leírás, valamint a tető elrendezési és nyomvonalrajz.

**Az Építési Munkák nem építési engedélyköteles tevékenységek.**

1. Kivitelező a Szerződés teljesítését a Megrendelő által rendelkezésre bocsátott műszaki leírások, árazatlan költségvetések, alaprajzok és a Megrendelő utasításai szerint a hatályos jogszabályoknak, hatósági előírásoknak és szakmai szokásoknak megfelelően köteles végezni.
2. **Kivitelező ajánlatában (annak felolvasólapján) az áron túli értékelési szempontokra tett megajánlásai:**

|  |  |
| --- | --- |
| **2. A telepített napelem modul teljesítménye (min. 18,0 kWp, max. 22,0 kWp)** | **22 kWp** |
| **3. Az inverterre vállalt többletjótállás (min. 0, max. 48 hónap)** | **48 hónap** |

1. **Többletmunka, Pótmunka:** Felek kijelentik, hogy Kivitelező a jelen Szerződésben foglalt kivitelezői díj ellenében a Szerződéses Műszaki Tartalom megvalósítására köteles. Kivitelező – a Polgári Törvénykönyvről szóló 2013. évi V. törvény 6:244. § (1) és (2) bekezdése szerint - köteles elvégezni a Szerződéses Műszaki tartalom részét képező, de a kivitelezői díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (**többletmunka**). Kivitelező köteles továbbá elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (**pótmunka**).

**A többletmunkát Kivitelező az átalánydíjas kivitelezői díj terhére köteles elvégezni, míg a pótmunka ellenértékére igényt tarthat Kivitelező.**

A pótmunka csak abban az esetben válik a Szerződéses Műszaki Tartalom részévé, amennyiben annak elvégzését Megrendelő megrendeli a Kivitelezőtől. Pótmunka igény felmerülése esetén Kivitelező és Megrendelő az alábbiak szerint köteles eljárni:

* A pótmunka felmerülését/szükségességét Kivitelező haladéktalanul köteles jelezni Megrendelőnek. Kivitelező köteles Megrendelőnek benyújtani a pótmunka jogalapjára, az elvégzendő pótmunka műszaki tartalmára vonatkozó dokumentációt (kidolgozott műszaki változatokat) és a pótmunka árazott költségvetését (pótmunka díjigénye). Kivitelező köteles mellékelni az összes kapcsolódó rajzi dokumentumot (helyszínrajzi részlet, stb.), valamint minden olyan releváns dokumentumot, amelyek megalapozzák a pótmunka szükségességét (például szakhatósági állásfoglalások, emlékeztetők, jegyzőkönyvek, stb.).
* Megrendelő írásban köteles dönteni a pótmunka elrendeléséről vagy elutasításáról, valamint a pótmunka díjigényének elfogadásáról vagy elutasításáról. Megrendelő írásos döntése (pótmunka megrendelése) hiányában Kivitelező a pótmunkát nem kezdheti meg.
* Pótmunka megrendelése esetén Felek Szerződésüket módosítani kötelesek.

**III. MŰSZAKI TARTALOM**

1. Az Építési Munkák mennyiségi és minőségi követelményeit a közbeszerzési eljárásban, a közbeszerzési dokumentumok részeként kiadott árazatlan költségvetések, az árazatlan költségvetések kitöltésével készített kivitelezői árazott költségvetések, a Műszaki Leírások, valamint az Alaprajzok tartalmazzák (**továbbiakban: Szerződéses Műszaki Tartalom**), melyek jelen Szerződés elválaszthatatlan mellékletét képezik (a Szerződéshez történő fizikai csatolás nélkül is).
2. Kivitelező jelen Szerződés megkötését megelőző közbeszerzési eljárásban ajánlatát a közbeszerzési dokumentumok áttanulmányozását és felülvizsgálatát követően adta meg.

**IV. KIVITELEZŐI DÍJ**

1. A Kivitelezőt a jelen Szerződésben foglalt kötelezettségeinek teljesítéséért megillető kivitelezői díj összege (**továbbiakban: Kivitelezői Díj**)**:**

|  |  |
| --- | --- |
| **Nettó Kivitelezői Díj:** | **7.107.150,- Ft** |
| **ÁFA (27 %):** | **1.918.930,- Ft** |
| **Bruttó Kivitelezői Díj:** | **9.026.080,- Ft** |

1. **Az Építési Munkák nem építési hatósági engedélykötelesek, ezért az Áfa fizetés tekintetében a 2007. évi CXXVII. törvény 142. § (1) bekezdés b) pontja nem alkalmazandó, tehát nincs fordított Áfa fizetési kötelezettség.**
2. Jelen Szerződésben Felek **tartalékkeretet nem kötnek ki.**
3. **A Kivitelezői Díj átalánydíj**, mely fedezetet kell, hogy nyújtson az Építési Munkák teljes anyagköltségére és teljes munkadíjára, valamint magában kell, hogy foglalja a munkaterületre való felvonulási költségeket, valamint minden, a Szerződéses Műszaki Tartalom megvalósításához, hiba és hiánytalan műszaki átadáshoz szükséges egyéb költségeket is.

**V. FIZETÉSI FELTÉTELEK**

1. A szerződés, az elszámolás és kifizetés pénzneme **magyar forint (HUF)**.
2. Megrendelő a Kbt. 135. § (7) bekezdés alapján **a nettó Kivitelezői Díj 25 %-ának megfelelő összegű előleg igénybevételére lehetőséget biztosít.**

Kivitelező 25 %, azaz nettó 1.776.788,- Ft összegű előleget igényel.

Megrendelő az előleget a Kivitelező által kiállított előlegbekérő, valamint kibocsátott előlegszámla ellenében a fentiek szerint összegben biztosítja.

Az előleg kifizetésére a 322/2015. (X. 30.) Kormányrendelet szerint az építési munkaterület átadását követő 15 napon belül kerül sor. **Az előleg a végszámlából kerül elszámolásra úgy, hogy a végszámla összege a kifizetett előleg összegével csökkentésre kerül.**

1. Kivitelező (amennyiben igényel előleget) **1 db előlegszámla, valamint 1 db végszámla benyújtására jogosult** az alábbiak szerint:

* **Kivitelező az előleg összegéről előlegbekérőt állít ki,** mely az építési munkaterület átadás-átvételét követően nyújtható be. **Az előleget Megrendelő az előlegbekérő beérkezését követően az építési munkaterület átadásától számított 15 naptári napon belül megfizeti Kivitelező részére, aki az előleg összegéről haladéktalanul kiállítja és Megrendelő részére eljuttatja az előlegszámlát;**
* **a végszámla** a teljes műszaki tartalom 100%-os megvalósítása és a műszaki átadás-átvételi eljárás sikeres lezárása után, a teljesítés műszaki ellenőr által történt igazolását és a Megrendelő által aláírt teljesítésigazolás kiadását követően nyújtható be, **a Kivitelezői Díj (amennyiben előleg került kifizetésre, abban az esetben az előleggel csökkentett) összegének erejéig.**

1. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
2. Kivitelező a végszámla kiállítására és benyújtására a kivitelező Megrendelő teljesítésigazolásának birtokában jogosult. A teljesítés igazolására a Kbt. 135. § (1) bekezdésének a rendelkezései az irányadók. **A teljesítésigazolás kiállítására Megrendelőnél működő Klímavédelmi és Fenntarthatósági Kabinet – mindenkori – vezetője jogosult.**
3. Kivitelező tudomásul veszi, hogy a szerződésszerű teljesítést követően kibocsátandó számlán a számvitelről szóló 2000. évi C. törvény 167. §-ban meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény 169. §-ában meghatározottakon túl, köteles a teljesítés jogcímét (a számlához kapcsolódó teljesítés rövid megnevezése) feltüntetni.

Amennyiben a számlát nem a fentiek figyelembevételével állítja ki Kivitelező, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.

1. Az ellenszolgáltatás az igazolt teljesítéseket követően Ajánlattevő által benyújtott számla alapján átutalással (forintban) kerül kiegyenlítésre a Ptk. 6:130. § (1)-(2) bekezdései és a Kbt. 135. § (5)-(6) bekezdése szerint, a helyesen **kiállított számla kézhezvételétől számított 30 napon belül Kivitelező** **CIB Bank Zrt. banknál vezetett 10700378-68451956-51100005 számú bankszámlájára.** A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
2. Megrendelői fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles.
3. Kivitelező köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni.
4. Amennyiben Kivitelező a teljesítéshez alvállalkozót nem vesz igénybe, a kifizetést a Ptk. 6:130. § (1)-(2) bekezdése szerint teljesíti Megrendelő, a teljesítést követően benyújtott szerződésszerű és a jogszabályoknak megfelelő számla alapján, leigazolt szerződésszerű teljesítést/részteljesítést követően.
5. Amennyiben Kivitelező a teljesítéshez alvállalkozót vesz igénybe, Megrendelő a kifizetést a 322/2015. (X.30.) Korm. rendelet 32/A. §-a szerint teljesíti az alábbiak szerint: Kivitelező legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat. A Kivitelező a teljesítés elismerését követően állítja ki számláját, a számlában részletezve az alvállalkozói teljesítés, valamint a kivitelezői teljesítés mértékét. Az alvállalkozói számlában feltüntetett alvállalkozói teljesítés ellenértékét Megrendelő 15 napon belül átutalja a Kivitelezőnek. Kivitelező ezt követően haladéktalanul köteles kiegyenlíti az alvállalkozók számláit. Kivitelező köteles Megrendelőnek átadni az alvállalkozók kifizetését tanúsító átutalások igazolásainak másolatait. Megrendelő ezt követően fizeti ki 15 napon belül Kivitelezőnek a Kivitelezőnek járó összeget.
6. Kivitelező a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**VI. A SZERZŐDÉS IDŐTARTAMA, TELJESÍTÉSI HATÁRIDŐ, TELJESÍTÉSI HELY**

1. **A teljesítés határideje: a munkaterület átadásától számított 120 naptári nap.** **Előteljesítés megengedett.** Teljesítés alatt a sikeres műszaki átadás-átvételt értik a Felek. Megrendelő a munkaterületet a szerződés hatályba lépését követő 10 napon belül adja át.
2. Az Építési Munkák készre jelentése után műszaki átadás-átvételi eljárást kell lefolytatni.
3. Kivitelező köteles haladéktalanul értesítenie a műszaki ellenőrt és a Megrendelőt, ha olyan esemény vagy körülmény bekövetkezését látja előre, amely késleltetheti a határidőben történő végteljesítést.
4. Amennyiben Kivitelező rajta kívül álló okból a munkák szabályos és ütemes végzésében tőle elvárható legnagyobb gondosság mellett is akadályoztatva van, köteles ezt a műszaki ellenőrrel haladéktalanul írásban közölni és az akadályoztatás tényét és okát az építési naplóba bejegyezni. A közlést követően az akadályoztatás kezdetének és végének pontos dátumát Kivitelezőnek egyértelmű, objektív módon kell igazolnia (példának okáért felvett jegyzőkönyvvel, és/vagy fényképes dokumentációval) Megrendelő felé. Akadályközlés és érdemi igazolás hiányában Kivitelező teljesítési késedelembe esik és a késedelemből adódó jogkövetkezmények viselésére köteles.
5. **Teljesítés helye:** **1073 Budapest, Erzsébet körút 6.**

**VII. A SZERZŐDÉS MEGSZÜNTETÉSE**

1. Általános megszüntetés: Felek rögzítik, hogy a szerződés megszüntetésére a Ptk. és Kbt. előírásai szerint van lehetőség.
2. **Rendkívüli felmondási indokok:** Megrendelő a Szerződést Kivitelezőhöz intézett írásbeli egyoldalú jognyilatkozattal felmondhatja, ha a Kivitelező szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:
   * Kivitelező a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget;
   * Kivitelező a Kbt. 138. § (2) bekezdésében foglaltakat nem tartja be;
   * Kivitelezővel szemben felszámolási, végelszámolási eljárás indul, vagy felfüggeszti gazdasági tevékenységét;
   * jogerős elmarasztaló határozatot hoznak a Kivitelező szakmai tevékenységét érintő szabálysértés vagy bűncselekmény miatt;

A rendkívüli felmondás ellenkező rendelkezés hiányában a felmondás napjától kezdve szünteti meg a Szerződést. Kivitelező súlyos szerződésszegése miatt bekövetkező felmondás esetén Kivitelező a felmondásig szerződésszerűen elvégzett Építési Munkák ellenértékére tarthat igényt.

1. **Megrendelő jogosult a Szerződést felmondani amennyiben:**

- feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

- a Kivitelező nem biztosítja a Kbt. 138. §-ban foglaltak betartását, vagy a Kivitelező személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;

1. **Megrendelő jogosult és egyben köteles a Szerződést felmondani** – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Kivitelezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**VIII. KÖTBÉR**

1. A Ptk. 6:186. § (1) bekezdése alapján, ha Kivitelező olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

**Késedelmi kötbér:** Megrendelő a Szerződés késedelmes teljesítésével kapcsolatosan a késedelmes napokra késedelmi kötbért ír elő a Ptk. 6:186. § (1) bekezdése alapján, ha Kivitelező olyan okból, amelyért felelős, késedelembe esik. **A késedelmi kötbér naptári napi összege a nettó Kivitelezői Díj 0,25 %-a, maximuma 60 naptári napra eső kötbér, vagyis a nettó Kivitelezői Díj 15 %-a.**  **A késedelmi kötbér megfizetése nem mentesít a teljesítés alól.** A késedelmi kötbér maximumának elérése esetén Megrendelő jogosult a szerződést felmondani, vagy ha a teljesítés nem kezdődött meg, jogosult attól elállni.

**Hibás teljesítési kötbér:** Megrendelő a Szerződés hibás teljesítésével kapcsolatosan a hibás teljesítéssel érintett napokra hibás teljesítési kötbért ír elő a Ptk. 6:186. § (1) bekezdése alapján, ha Kivitelező olyan okból, amelyért felelős, hibásan teljesít. **A hibás teljesítési kötbér naptári napi összege a nettó Kivitelezői Díj 0,25 %-a, maximuma 60 naptári napra eső kötbér, vagyis a nettó Kivitelezői Díj 15 %-a.** A hibás teljesítési kötbér maximumának elérése esetén Megrendelő jogosult a szerződést felmondani.

**Meghiúsulási kötbér:** Kivitelező köteles meghiúsulási kötbért fizetni, ha olyan okból, amelyért felelős, a Szerződés teljesítése meghiúsul. Megrendelő a Szerződés meghiúsulásának tekinti különösen azt, ha a késedelem és/vagy hibás teljesítés esetére kikötött kötbér mértéke a maximum értéket eléri. **A meghiúsulási kötbér mértéke a nettó Kivitelezői Díj 15 %-a.**

Szerződő felek rögzítik, hogy: A meghiúsulási kötbér érvényesítése a teljesítés követelését kizárja. A meghiúsulási kötbér érvényesítése esetén a késedelmi és a hibás teljesítési kötbér nem kerül érvényesítésre. Kivitelező a meghiúsulási kötbért annak felmerülésétől számított 30 napon belül köteles megfizetni. A kötbér megfizetése után az általános forgalmi adóról szóló 2007. évi CXXVII. törvény rendelkezései alapján nem kell ÁFA-t fizetni, a számvitelről szóló 2000. évi C. törvény szerinti bizonylat kiállítása, azaz jelen a szerződés is elég.

**IX. JÓTÁLLÁS**

1. Kivitelező a Szerződés teljesítéséért, az elvégzett munkákat és beépített anyagokat, szerkezeteket illetően jótállásra köteles, **a kivitelezési munkák vonatkozásában a 181/2003. (XI.5.) Korm. rendeletben előírt jótállási időtartamban.**

**Az inverterre vonatkozó kötelező jótállási idő 72 hónap.**

|  |  |
| --- | --- |
| **3. Az inverterre vállalt többletjótállás (min. 0, max. 48 hónap)** | **48 hónap** |

A jótállás időtartama alatt Kivitelező a jogszabályban foglalt feltételek szerint köteles helytállni a hibás teljesítésért. Kivitelező mentesül a jótállási kötelezettség alól, ha bizonyítja, hogy a hiba oka a teljesítés után keletkezett.

**A jótállási idő kezdete a sikeres műszaki átadás-átvételt követő 1. nap.**

1. A jótállási igény érvényesítésére egyebekben a kellékszavatossági jogok gyakorlására vonatkozó szabályokat kell megfelelően alkalmazni.

**X. SZERZŐDŐ FELEK KÉPVISELŐI**

1. **Felek közötti kapcsolattartók, és elérhetőségeik:**

|  |  |
| --- | --- |
| **Megrendelő részéről:** | |
| név: | **Niedermüller Péter, polgármester** |
| értesítési cím: | 1073 Budapest, Erzsébet Krt. 6. |
| telefon: | +36 1 462 3120 |
| e-mail: | polgarmester@erzsebetvaros.hu |
| **Kivitelező részéről:** |  |
| név: | **Ungár János, ügyvezető** |
| értesítési cím: | 1025 Budapest, Felső Zöldmáli út 3/B |
| telefon: | +36 203668805 |
| e-mail: | office@esols.eu |

1. A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni.

**XI. FELELŐSSÉGBIZTOSÍTÁS**

1. Kivitelező köteles a Szerződés hatálybalépését követő 15. napig felelősségbiztosítási szerződést kötni, vagy meglévő felelősségbiztosítását kiterjeszteni a 322/2015. (X. 30.) Korm. rendelet 26. §-ában előírt teljes körű felelősségbiztosításra (építés- és szerelésbiztosítás), melynek mértéke **legalább 10 millió Ft. /káresemény és legalább 25 millió Ft/biztosítási időszak**. A biztosítási időszaknak a teljesítés időszakát le kell fednie.
2. Kivitelező kötelezettsége, hogy a szerződés teljes időtartama alatt rendelkezzen a felelősségbiztosítással.

**XII. HATÁLYBA LÉPÉS**

1. **Megrendelő a Kbt. 53. § (6) bekezdés alapján feltételes közbeszerzési eljárást indított:**

A felhívás szerint: „Ajánlatkérő támogatásiszerződés-módosítást nyújt be, mely - többek között - a projektköltségvetés módosítására irányul. Ajánlatkérő a támogatásiszerződés-módosítás el nem fogadását olyan körülménynek tekinti, amely miatt az eljárást eredménytelenné nyilváníthatja. Továbbá Ajánlatkérőnek a közbeszerzésre szánt fedezete csak a támogatásiszerződés-módosítás elfogadása esetén, és az ezzel összefüggésben a Képviselő-testület által meghozandó önrészt biztosító döntéseit követően válik felhasználhatóvá, ezért Ajánlatkérő felhasználható fedezettel az eljárás megindításakor még nem rendelkezik, felhasználható fedezet csak a támogatásiszerződés-módosítás elfogadása és a Képviselő-testület döntései esetén fog rendelkezésre állni. Ajánlatkérő továbbá a Kbt. 135. § (12) bekezdése alapján előírja, hogy a támogatásiszerződés-módosítás el nem fogadását a közbeszerzési eljárás eredményeként megkötendő szerződés hatálybalépésének felfüggesztő feltételeként köti ki”.

**Fentiek értelmében a Szerződés hatálybalépésének feltétele, hogy az „Energiaközösség létrehozása és működtetése Erzsébetvárosban" (2020-3.1.4-ZFR-EKM-2020- 00012) projekt támogatási szerződésének módosítását elfogadja a Támogató Szervezet és Megrendelő jelen Szerződés teljesítéséhez szükséges (a kivitelezői díjat fedező) fedezettel rendelkezzen.**

1. A Szerződés hatályba lépéséhez szükséges feltétel teljesüléséről Megrendelő haladéktalanul tájékoztatja Kivitelezőt.
2. Amennyiben a Szerződés hatálybalépésére nem kerül sor a Szerződés megkötését (mindkét fél általi aláírását) követő 60 naptári napig, bármelyik Fél jogosult a Szerződéstől elállni.

**XIII. VEGYES RENDELKEZÉSEK**

1. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni.
2. Kivitelező kifejezetten nyilatkozik, hogy a Szerződés teljesítése során nem vesz igénybe az eljárásban előírt kizáró okok hatálya alatt álló alvállalkozót.
3. Kivitelező a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a Szerződés teljesítésében. Kivitelező a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Kivitelező a Szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról.

Kivitelező köteles a Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

1. Megrendelő felhívja Kivitelező figyelmét, hogy az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.
2. Jelen Szerződés négy (4) darab egymással teljesen megegyező példányban készült.
3. Jelen Szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Mellékletek:

1. számú melléklet: Kivitelező Átláthatósági Nyilatkozata

2. számú melléklet: Felelősségbiztosítás (másolatban csatolva)

3. számú melléklet: Kivitelező – ajánlatban benyújtott - árazott költségvetése

|  |  |
| --- | --- |
| **Budapest Főváros VII. kerület Erzsébetváros Önkormányzata** | **Emobility Solutions Szolgáltató és Kereskedelmi Kft.** |
| Aláírás:  ……………………………………..……. | Aláírás:  ………………………..…………... |
| **Niedermüller Péter polgármester**  Megrendelő | **Ungár János, ügyvezető**  Kivitelező |
|  |  |
| Budapest, 2023. év ………. hó …… napján | Budapest, 2023. év ……….. hó ……. napján |

**1. számú melléklet: Kivitelező Átláthatósági Nyilatkozata**

**NYILATKOZAT ÁTLÁTHATÓSÁGRÓL**

**az államháztartásról szóló 2011. évi CXCV. törvény 48/B §, valamint 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről**

1. **~~Nem lehet a támogatási jogviszonyban kedvezményezett~~**

~~a) az, aki a támogatási döntést meghozta vagy aki a támogatási döntés meghozatalában döntés-előkészítőként részt vett,~~

~~b)~~~~az, aki a támogatási döntés időpontjában a Kormány tagja, a miniszterelnök politikai igazgatója, államtitkár, közigazgatási államtitkár, helyettes államtitkár, kormánymegbízott, kormánybiztos, miniszterelnöki megbízott, miniszterelnöki biztos, megyei közgyűlés elnöke, főpolgármester, polgármester - az 5000 fő vagy ez alatti lakosságszámú település polgármestere kivételével -, regionális fejlesztési ügynökség vezető tisztségviselője,~~

~~c) az a) és b) pont szerinti személlyel közös háztartásban élő hozzátartozó,~~

~~d) a nyilvánosan működő részvénytársaság kivételével - az a) és b) pont szerinti személy tulajdonában álló gazdasági társaság,~~

~~e)~~~~az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportegyesület, a sportszövetség, a polgárőr szervezet és az állam által alapított vagyonkezelő alapítvány és közfeladatot ellátó közérdekű vagyonkezelő alapítvány, valamint azon vagyonkezelő alapítvány és közfeladatot ellátó közérdekű vagyonkezelő alapítvány, amelyhez az állam csatlakozott kivételével - az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.~~

~~Alulírott ……………………ezúton nyilatkozom, hogy államháztartásról szóló 2011. évi CXCV. törvény 48/B. § (1) bekezdés a)-e) pontjában meghatározott rendelkezések hatálya alatt igen/nem állok. [~~**~~a megfelelő aláhúzandó~~**~~].~~

**~~I.A/ Az I. pontban írt rendelkezéseket nem kell alkalmazni az alábbi esetekben:~~**

~~a) a társadalombiztosítás pénzbeli és természetbeni ellátásaira,~~

~~b) a fogyatékos természetes személyeknek a fogyatékos élethelyzetre tekintettel nyújtott pénzbeli és természetbeni ellátásokra,~~

~~c) a családtámogatásokra, és~~

~~d) a természetes személyeknek a méltánylást igénylő élethelyzetükre figyelemmel, továbbá jövedelmük pótlása, illetve kiegészítése érdekében rászorultsági alapon nyújtott egyéb szociális pénzbeli, természetbeni és személyes jellegű ellátásokra.~~

~~A I. pont e) alpontja alkalmazásában nem minősül tisztségviselőnek a vagyonkezelő alapítvány és a közfeladatot ellátó közérdekű vagyonkezelő alapítvány vagyonellenőre.~~

~~Alulírott…………………………… ezúton nyilatkozom, hogy államháztartásról szóló 2011. évi CXCV. törvény 48/B. § (2) bekezdés a)-d) pontban meghatározott ellátásokban részesülök/nem részesülök. [~~**~~a megfelelő aláhúzandó~~**~~].~~

~~Alulírott…………………………… ezúton nyilatkozom, hogy államháztartásról szóló 2011. évi CXCV. törvény 48/B. § (2) bekezdés e) pontja alapján a vagyonkezelő alapítvány és a közfeladatot ellátó közérdekű vagyonkezelő alapítvány vagyonellenőri tisztségét betöltöm/nem töltöm be [~~**~~a megfelelő aláhúzandó~~**~~].~~

1. **~~Törvény erejénél fogva átlátható szervezetek~~**

~~Alulírott, ……………………………………………………………………………………… (név), mint a ………………………………………………………………………......................(cégnév) …………………………………………………………………………………………(székhely) ………………………(adószám) törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. § (1) bekezdés 1. a) pontja szerint [~~**~~a megfelelő aláhúzandó~~**~~]~~

1. ~~költségvetési szerv,~~
2. ~~köztestület,~~
3. ~~helyi önkormányzat,~~
4. ~~nemzetiségi önkormányzat,~~
5. ~~társulás,~~
6. ~~egyházi jogi személy,~~
7. ~~olyan gazdálkodó szervezet, amelyben az állam/ ………………………………………………………………..[~~**~~önkormányzat megnevezése~~**~~] helyi önkormányzat külön-külön vagy együtt 100 %-os részesedéssel rendelkezik,~~
8. ~~külföldi helyhatóság,~~
9. ~~külföldi állami szerv,~~
10. ~~külföldi helyhatósági szerv,~~
11. ~~az Európai Gazdasági Térségről szóló megállapodásban részes állam, azaz ………………………………….. [~~**~~az állam megnevezése~~**~~] szabályozott piacára bevezetett nyilvánosan működő részvénytársaság,~~

~~ezért átlátható szervezetnek minősül.~~

1. **Az I. pont alá nem tartozó jogi személyek vagy jogi személyek vagy jogi személyiséggel nem rendelkező gazdálkodó szervezetek**

1. Alulírott, Ungár János, mint az Emobility Solutions Szolgáltató és Kereskedelmi Kft. (1025 Budapest, Felső Zöldmáli út 3/B (székhely) 24906917-2-41 (adószám)) törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül az alábbiak szerint:

1. az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

aa) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom, és

ab) [**a megfelelő aláhúzandó**],

* az Európai Unió tagállamában,
* az Európai Gazdasági Térségről szóló megállapodásban részes államban,
* a Gazdasági Együttműködési és Fejlesztési Szervezet tagállamában,
* olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye és ez az ország: ……………………………………………………… [**ország megnevezése**] , és

ac) nem minősül a társasági adóról és az osztalékadóról szóló 1996. évi LXXXI. törvény 4.§ 11. pontja szerint meghatározott ellenőrzött külföldi társaságnak, és

ad) az általam képviselt szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az aa), ab) és ac) alpont szerinti feltételek fennállnak, amelyről a 3. pontban nyilatkozom.

2. Nyilatkozat tényleges tulajdonosról

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3.§ 38. pontja alapján a következő természetes személy(ek) a tényleges tulajdonosa(i):

|  |  |  |  |  |
| --- | --- | --- | --- | --- |
| Srsz. | Tényleges tulajdonos | Születési hely és idő | Anyja neve | Részesedés mértéke %-ban |
| 1. | Kurcz Adrienne Zsuzsanna | …, 1967/11/03 | Farnady Zsuzsanna) | … |
| 2. | Ungár János | Budapest, 1975/01/18 | Báti Julianna | … |
|  |  |  |  |  |
|  |  |  |  |  |
|  |  |  |  |  |

3. Nyilatkozat a közvetlenül vagy közvetetten több mint 25%-os tulajdonnal, befolyással, szavazati joggal bíró államháztartáson kívüli jogi személy vagy jogi személyiséggel nem rendelkező gazdálkodó szervezet átláthatóságáról

3.1. A közvetlenül vagy közvetetten több mint 25%-os tulajdonnal, befolyással, szavazati joggal (továbbiakban: részesedés mértéke) bíró jogi személy vagy jogi személyiséggel nem rendelkező gazdálkodó szervezet(ek) és adóilletőségük:

|  |  |  |  |  |
| --- | --- | --- | --- | --- |
| Srsz. | Gazdálkodó szervezet neve | Szervezet adószáma | Részesedés mértéke %-ban | Adóilletősége |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

3.2. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i):

|  |  |  |  |  |  |
| --- | --- | --- | --- | --- | --- |
| Srsz. | Gazdálkodó szervezet neve | Tényleges tulajdonos(ok) | Születési hely és idő | Anyja neve | Részesedés mértéke %-ban |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**~~III. Civil szervezetek, vízitársulatok~~**

~~1. Alulírott,……………………………………………………………………………… ………………. (név), mint a……………………….……..………………………………………………………………………………………………(civil szervezet, vízitársulat neve)………………………………………………………………………………………(székhely)……………………………………….. (adószám) törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. § (1) bekezdés 1. c) pontja szerint átlátható szervezetnek minősül, az alábbiak szerint:~~

~~a) Az általam képviselt szervezet vezető tisztségviselői:~~

|  |  |  |  |
| --- | --- | --- | --- |
| ~~Srsz.~~ | ~~Vezető tisztségviselő~~ | ~~Születési hely és idő~~ | ~~Anyja neve~~ |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. ~~Az általam képviselt szervezet, valamint az a) pont szerinti vezető tisztségviselői az alábbi szervezet(ek)ben rendelkeznek 25%-ot meghaladó részesedéssel:~~

|  |  |  |  |  |
| --- | --- | --- | --- | --- |
| ~~Srsz.~~ | ~~Vezető tisztségviselő~~ | ~~Szervezet neve~~ | ~~Szervezet adószáma~~ | ~~Részesedés mértéke %-ban~~ |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

~~c) A b) pont szerinti szervezet(ek) átlátható szervezetek, azaz~~

~~ca) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom,~~

~~cb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában, olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, amelyről a 3. pontban nyilatkozom,cc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, cd) a szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az ca), cb) és cc) alpont szerinti feltételek fennállnak, amelyről a 4. pontban nyilatkozom.~~

~~2. Nyilatkozat tényleges tulajdonosról~~

~~A b) pont szerinti szervezetnek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3.§ 38. pontja alapján a következő természetes személy(ek) a tényleges tulajdonosa(i):~~

|  |  |  |  |  |  |
| --- | --- | --- | --- | --- | --- |
| ~~Srsz.~~ | ~~Gazdálkodó szervezet neve~~ | ~~Tényleges tulajdonos~~ | ~~Születési hely és idő~~ | ~~Anyja neve~~ | ~~Részesedés mértéke %-ban~~ |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

~~3. Nyilatkozat a b) pont szerinti szervezet adóilletősége~~

|  |  |  |  |  |
| --- | --- | --- | --- | --- |
| ~~Srsz.~~ | ~~Gazdálkodó szervezet neve~~ | ~~Szervezet adószáma~~ | ~~Részesedés mértéke %-ban~~ | ~~Adóilletősége~~ |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

~~4. Nyilatkozat azoknak a szervezeteknek az átláthatóságáról, amelyek közvetlenül vagy közvetetten több mint 25%-os tulajdonnal, befolyással vagy szavazati joggal rendelkeznek olyan gazdálkodó szervezetben, amelyben a civil szervezet, vízitársulat vagy ezek vezető tisztségviselői 25%-ot meghaladó részesedéssel rendelkeznek~~

|  |  |  |  |  |  |  |
| --- | --- | --- | --- | --- | --- | --- |
| ~~Srsz.~~ | ~~Gazdálkodó szervezet neve~~ | ~~Adószám~~ | ~~Részesedés mértéke %-ban~~ | ~~Adóilletősége~~ | ~~tényleges tulajdonos(ok)~~ | ~~tényleges tulajdonos születési helye és ideje~~ |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).**

**Felelősségem tudatában kijelentem, hogy a nyilatkozatban megadott adatok a valóságnak megfelelnek.**

**A fent megadott adatokban bekövetkező változást 8 napon belül, az új adatokra vonatkozó nyilatkozat megküldésével jelzem.**

Kelt:

Ungár János, ügyvezető

Emobility Solutions Szolgáltató és Kereskedelmi Kft.

cégszerű aláírás