|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. február 14 - ei rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Erzsébetvárosi Ingatlangazdálkodási Nonprofit Zrt., mint ajánlatkérő által lefolytatott „Parkoló-jegykiadó automatákkal kapcsolatos szolgáltatások nyújtása 2023 (EKR001978232022)” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött közszolgáltatási szerződés alapján Budapest Főváros VII. kerület Erzsébetváros Önkormányzata közigazgatási területén parkolás-üzemeltetési feladatokat lát el, melynek része a közterületen kihelyezett parkoló-jegykiadó automaták üzemeltetése (karbantartása és javítása, valamint pénzkazetták kiürítése, pénzkezelési- és pénzfeldolgozási szolgáltatások nyújtása).

A parkoló-jegykiadó automaták üzemeltetési feladatainak (karbantartás és javítás, valamint pénzkazetták kiürítése, pénzkezelési- és pénzfeldolgozási szolgáltatások nyújtása) ellátását biztosító vállalkozási szerződések megkötése érdekében a Társaság a Pénzügyi és Kerületfejlesztési Bizottság 841/2022. (XII.06.) sz. *(1. számú melléklet)* jóváhagyó határozata alapján közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2022. december 19. napján - EKR001978232022 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított. A hirdetmény iktatószáma: 27092/2022
* Az eljárásban a felhívás és a közbeszerzési dokumentumok módosítására NEM került sor.
* Ajánlatok benyújtásának határideje: 2023.01.03. 11:00 óra
* Az ajánlatok bontása: 2023.01.03. 13:00 óra
* Az eljárásban az ajánlattételi határidőig 2db ajánlat került benyújtásra. Az ajánlatok rövid ismertetése:

**1.részben (Parkolóautomaták üzemeltetése, karbantartása):**

Ajánlattevő neve: **C-WARE Kft.**

Székhelye: **1149 Budapest Angol Utca 77.**

1.1. Nettó ajánlati ár a parkolóautomaták üzemeltetése, karbantartása és kapcsolódó szolgáltatások ellátása vonatkozásában (Ft./hónap): **3 663 970**

1.2. OPCIÓ: Nettó ajánlati ár a parkoló-jegykiadó automaták átvétele, átállítása, zárbetétek teljes körű cseréje vonatkozásában (Ft.): **6 990 000**

2. A felhívás III.1.3) M2) pontja szerinti szakember alkalmassági követelményen felüli szakmai többlettapasztalata (min. 0, maximum 36 hónap): **36**

**2.részben (Parkolóautomaták pénzkazettáinak kiürítése):**

Ajánlattevő neve: **C-WARE Kft.**

Székhelye: **1149 Budapest Angol Utca 77.**

1. Nettó ajánlati ár a parkolóautomaták pénzkazettáinak kiürítése, pénzkezelési és pénzfeldolgozási szolgáltatások ellátása vonatkozásában (Ft./hónap): **1 711 999**

2. A felhívás III.1.3) M2) pontja szerinti szakember alkalmassági követelményen felüli szakmai többlettapasztalata (min. 0, maximum 36 hónap): **36**

* **A Bírálóbizottság az ajánlatok értékelését és bírálatát követően megfogalmazott döntési javaslatai (*2. számú melléklet*):**

A Bírálóbizottság javasolta az alábbi értékelési sorrendet megállapítani: az 1. rész tekintetében: 1. C-WARE Kft. (1000 pont); a 2. rész tekintetében: 1. C-WARE Kft. (1000 pont).

A Bírálóbizottság javasolta megállapítani, hogy a C-WARE Kft. ajánlattevő 1. és 2. részben benyújtott ajánlata mindenben megfelel a közbeszerzési dokumentumok és a vonatkozó jogszabályok rendelkezéseinek, valamint ajánlattevő nem áll a felhívásban előírt kizáró okok hatálya alatt, alkalmassága megfelelően igazolásra került, ezért a Bírálóbizottság javasolja ajánlattevő 1. és 2. részben benyújtott ajánlatát érvényesnek nyilvánítani.

Az 1. rész tekintetében a C-WARE Kft. ajánlattevő ajánlati ára (nettó 3.663.970,- Ft \* 10 hónap + nettó 6.990.000,- Ft; azaz mindösszesen nettó 43.629.700,- Ft) megfelelő a rendelkezésre álló – bontási jegyzőkönyvben *(7. számú melléklet)* rögzített – anyagi fedezet összegére (nettó 43.629.700,- Ft) tekintettel, a rendelkezésre álló anyagi fedezet összege elegendő a szerződés megkötéséhez az értékelés alapján legkedvezőbb ajánlatot tett ajánlattevővel.

A 2. rész tekintetében a C-WARE Kft. ajánlattevő ajánlati ára (nettó 1.711.999,- Ft \* 11,5 hónap; azaz mindösszesen nettó 19.687.988,5- Ft) megfelelő a rendelkezésre álló – bontási jegyzőkönyvben rögzített – anyagi fedezet összegére (nettó 21.859.458,- Ft) tekintettel, a rendelkezésre álló anyagi fedezet összege elegendő a szerződés megkötéséhez az értékelés alapján legkedvezőbb ajánlatot tett ajánlattevővel.

A Bírálóbizottság javasolta az eljárás 1. és 2. részét eredményesnek nyilvánítani és az eljárás 1. és 2. részében a C-WARE Kft. ajánlattevőt nyertesnek kihirdetni és vele a szerződést megkötni.

A döntés alapján, az összegezést (*3. és 4. számú mellékletek*) követően az EVIN Nonprofit Zrt. a nyertessel a vállalkozási szerződéseket (*5. és 6. számú melléklet*) 2023. január 13-án megkötötte.

Kérjük a tájékoztatás elfogadását.

Budapest, 2023. február 2.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 841/2022. (XII.06.) számú PKB-határozat

2.sz. melléklet – BBjzk\_Parkolóautomata 2023

3.sz. melléklet – Döntés az eljárás eredményéről\_Parkolóautomata 2023

4.sz. melléklet – Összegezés\_Parkolóautomata 2023

5.sz. melléklet – Vállalkozási szerződés 1. rész\_Parkolóautomata 2023

6.sz. melléklet – Vállalkozási szerződés 2. rész\_Parkolóautomata 2023

7.sz. melléklet – Bontási jegyzőkönyv