|  |
| --- |
| **Budapest Főváros VII. kerület Erzsébetváros Önkormányzata**  **Dobai András Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. február 14 - ei rendkívüli**

**ülésére**

|  |  |
| --- | --- |
| **Tárgy:** | Budapest VII. ker. Akácfa u. 42-48. sz. Vásárcsarnok - Antik Centrál Kft. használati megállapodás módosítása |

**Készítette:**

Dobai András

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dobai András Erzsébetvárosi Piacüzemeltetési Kft. ügyvezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és az Antik Centrál Kft. (székhely: 1137 Budapest, Pozsonyi út 30. VI. em. 26.; adószám: 14738296-2-41; cégjegyzékszám: 01-09-917488; képviselő Molnár Viktor ügyvezető) mint Használó között 2019. december 30. napján határozatlan időre szóló használati megállapodás jött létre a Klauzál téri Vásárcsarnok földszintjén és galériaszintjén a közös használatú területen elhelyezkedő együttesen és egyidejűleg legfeljebb 700 m² alapterületű rész használata tárgyában.

A megállapodás alapján a használó vasárnaponként, a vasárnapi antik piac megrendezése céljából jogosult a terület használatára.

A használati díj mértéke a megállapodás alapján: ***150,- Ft+ ÁFA/nap/m²***.

Tekintettel arra, hogy a megállapodás megkötése óta 2 év eltelt, az Üzemeltető és a Használó tárgyalásokat folytattak a használati díj megemelése tárgyában, melynek eredményeként a Használó előzetes szóbeli hozzájárulását adta a a használati megállapodás módosításához és a használati díj 2023.03.01. napjától ***180,- Ft+ ÁFA/nap/m² összegre történő megemeléséhez***.

Az Üzemeltető javaslatot tesz a használati megállapodás közös megegyezéssel történő módosítására a fentiek szerint. A Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet 1. § (2) bekezdése alapján az Önkormányzat tulajdonában lévő piacok esetében a tulajdonosi jogokat a Képviselő-testület a Pénzügyi és Kerületfejlesztési Bizottság útján gyakorolja.

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2023. (II.14.) határozata a Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és az Antik Centrál Kft. között 2019. december 30. napján létrejött, a Budapest VII. ker. Akácfa u. 42-48. sz. alatti Klauzál Téri Vásárcsarnokra vonatkozó használati megállapodás módosítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul az Önkormányzat 100%-os tulajdonában álló Budapest VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok földszintjén és galériaszintjén a közös használatú területen elhelyezkedő, együttesen és egyidejűleg legfeljebb 700 m² alapterületű rész használatára vonatkozó, 2019.12.30. napján az Antik Centrál Kft.-vel létrejött megállapodás módosításához a használati díj 2023.03.01. napjától 180,- Ft+ ÁFA/nap/m² összegre történő megemelése vonatkozásában.

**Felelős:** Niedermüller Péter polgármester

**Határidő:** azonnal

Budapest, 2023.02.01.

Dobai András

ügyvezető

Előterjesztés melléklet:

* 2019.12.30-án létrejött használati megállapodás

Határozati javaslat melléklet:

* használati megállapodás módosítás tervezet